Jos lomasää ei näytä lupaavalta, pitävät kustantamoidemme kesäuutuudet huolen siitä, että lämpöä riittää ainakin kirjojen sivuilla! Kesä- ja heinäkuun kepeän kuplivat romanttiset ja viihteelliset uutuudet sopivat täydellisesti niin reissulukemiseksi kuin kotipihan puutarhatuoliinkin. Tutustu valikoimaan Kirja-verkkokaupassa ja tilaa ihanan kevyttä luettavaa kesään!
Uutuudet | Kaunokirjat | Lastenkirjat
--- | --- | ---
Tietokirjat | Dekkarit | Kirjablogi
--- | --- | ---
Kirjasuosituksia kesään 🌼
Jos lomasää ei näytä lupaavalta, pitävät kustantamoidemme kesäuutuudet huolen siitä, että lämpöä riittää ainakin kirjojen sivuilla! Kesä- ja heinäkuun kepeän kuplivat romanttiset ja viihteelliset uutuudet sopivat täydellisesti niin reissulukemiseksi kuin kotipihan puutarhatuoliinkin. Tutustu valikoimaan Kirja-verkkokaupassa ja tilaa ihanan kevyttä luettavaa kesään! Katso myös kesäalen kaunokirjavalikoima.​​​​​​​​​​​​​​
Osta tästä
# Tahdonko sittenkään?
Kaikkien aikojen häät
Rakastetun Jill Mansellin Kaikkien aikojen häät juhlii rakkautta, joka ei kysy lupaa vaan pyyhkäisee esteet tieltään kuin luonnonvoima. Hääpäivä on mitä kaunein. Aurinko paistaa pilvettömältä taivaalta, linnut livertävät ja parhaisiinsa pukeutunut juhlaväki odottaa kirkon penkeillä. Kun pappi ykskaks pinkoo takinliepeet liehuen ulos kirkosta, päät kääntyvät ja supina alkaa. Jotain on tekeillä. Morsian Freya reagoi tyynesti hääpäivänsä kaoottiseen alkuun. Jos totta puhutaan, hän on kiitollinen viivästyksestä, sillä hänen sydämeensä on hiipinyt epäilys. Tahtooko hän sittenkään naimisiin?
##### 14,90 € ##### 20,90 €
Osta tästä
## Tulinen – tulisempi – kesäkirja 🌶️🌶️🌶️🌶️🌶️
"Spicy" kirjallisuus on haluttua viihdettä juuri nyt, mutta mitä se siis pitää sisällään? Kurkkaa artikkelimme ja nappaa talteen kesän seksikkäimmät kirjasuositukset!
Lue tästä
# Kuuma cowboyromanssi
Täydellinen
Homman pitäisi hoitua helposti: pidä vain näpit irti pomon tyttärestä äläkä hankkiudu hankaluuksiin. Mutta säännöthän on tunnetusti tehty rikottaviksi… Rhett Eaton on rodeoammattilainen ja kaikkien rakastama kultapoika. Tai ainakin oli, kunnes hänestä vuoti julkisuuteen vähemmän mairitteleva video. Niinpä Rhettin agentti panee kipakan tyttärensä Summerin vahtimaan kapinallista cowboyta, jotta kilpailusesonki saadaan loppuun ilman uusia välikohtauksia. Täydellinen maustaa kutkuttavan tarinan kielletystä rakkaudesta ripauksella nykyajan Villin lännen tunnelmaa.
##### 23,90 € #####
Osta tästä
# Naisille, jotka tietävät, mitä haluavat
Dirty Diana
Rehellinen, suora ja tyylikäs Dirty Diana on naisten kirjoittamaa, kipinöivän kuumaa kirjallisuutta. Dianalla on työ, josta hän pitää, aviomies Oliver, jonka hän tuntee perin pohjin, ja kuusivuotias tytär. Diana on ihan tyytyväinen avioliittoonsa, vaikka intohimo makuuhuoneessa on enää vain muisto. Kun Diana vierailee vanhan ystävänsä luona, jokin hänessä uinuva herää. Palattuaan takaisin kotiin hän ryhtyy maalaamaan muotokuvia tuntemistaan naisista samalla kun nämä kertovat hänelle salaisimmista fantasioistaan.
##### 22,90 € #####
Osta tästä
# Kesäromansseja ☀️
Kesäromanssi ilman sitoumuksia. Mikä voisi mennä pieleen? TikTokin rakastaman Elle Kennedyn uutuus Villin tytön kesä on värisyttävä kuvaus ensirakkauden voimasta. Carley Fortunen Tänä kesänä kaikki on toisin kuljettaa lukijan Kanadan kesäisiin rannikkomaisemiin ja tarjoilee hehkuvan romanttisen tarinan kielletystä rakkaudesta.
Villin tytön kesä
Cassie Soul palaa kesäksi entiseen kotikaupunkiinsa Avalon Bayhin. Hän aikoo viettää aikaa perheensä kanssa, juhlia 21-vuotissyntymäpäiviään – ja ensimmäistä kertaa elämässään sekoittaa päänsä intohimoisella ja väliaikaisella kesäromanssilla. Rantakaupungin kultapoika, purjehduksenopettaja Tate Bartlett on kokenut romanssin jos toisenkin. Tavallisesti Tate olisi valmis pitämään hauskaa, mutta jokin Cassiessa saa hänet ottamaan tytön vakavasti. Toimitukset alkaen 17.7.2025.
##### 21,90 € #####
Ennakkotilaa
Tänä kesänä kaikki on toisin
Tänä kesänä päätös pitää. Tänä kesänä emme anna periksi kiusaukselle. Tänä kesänä kaikki on toisin. Lumoava Prinssi Edwardin saari Kanadan rannikolla on Lucyn kesäparatiisi, täynnään kaunista luontoa ja paikallisia herkkuja – joista houkuttelevin on hurmaava Felix. Lucyn ja Felixin tiet kohtaavat jo ensimmäisenä kesänä saarella, mutta kuumaa yötä seuraa kiusallinen yllätys: Felix onkin Lucyn parhaan ystävän pikkuveli. Juuri se mies, johon hän ei saa rakastua.
##### 29,90 € #####
Osta tästä
# Herkullista draamaa ja kihiseviä salaisuuksia 🥂✨
Uutuus Täydellinen pari -kirjoittajalta! Rantalukemiston kuningattaren Elin Hilderbrandin Viiden tähden viikonloppu vie lukijansa auringonhehkuiseen Nantucketiin juhlimaan elämää ja ystävyyttä. Täydellisen ahmittava romaani, joka hemmottelee mehukkaalla juonikuviolla ja tunteiden ilotulituksella! Toimitukset alkaen 4.7.2025.
Viiden tähden viikonloppu
Voisiko viisikymppisen Hollis Shawn elämä olla enää täydellisempää? Hän on menestynyt ruokavaikuttaja, onnellisesti naimisissa ja hänellä on kuvankaunis kesäasunto Nantucketin saarella. Kun tragedia iskee, jäljelle jää sirpaleita ja liuta avoimia kysymyksiä. Hollis saa idean hoivata särkynyttä sydäntään kutsumalla kokoon neljä tärkeää naista elämänsä eri vaiheista. Kaiken on tarkoitus olla täydellistä, mutta naisten väliset suhteet eivät ole kitkattomia. Jokaisella on omat epävarmuutensa ja salaisuutensa, eikä yhteenotoilta ja kyyneleiltä vältytä. Kukaan heistä ei kuitenkaan aavista, mikä todellinen yllätys on.
##### 27,90 € #####
Osta tästä
# Suosittu feelgood-sarja jatkuu! 💜
Kuinka viettää huumaavaa rakkauden kesää, kun nurkissa pyörii tunkeilevia sukulaisia? Kuohuja ja kissankelloja jatkaa Anni Niskasen viihteellistä Lehmuslahti-sarjaa, joka sijoittuu kuvitteelliseen pikkukylään Kaakkois-Suomeen, lähelle itärajaa. Kirjasarjan aiemmat osat löydät täältä​​​​​​​.
Kuohuja ja kissankelloja
Elämä Eemilin rinnalla tuntuu Aavasta ihmeellisen helpolta. Mutta pysyvätkö miehen levottomat jalat kurissa, kun työntäyteinen arki vyöryy niskaan? Kesän matkailusesongin käynnistyessä majatalo Kontioranta täyttyy matkailijoista. Kiireen keskellä Aava ja Eemil yrittävät totutella yhteiseloon, mutta helppoa se ei ole, sillä omasta rauhasta ei ole tietoakaan. Vireää kyläyhdistystä luotsaava Kontion suvun matriarkka tahtoo pitää jälkeläisensä tiukassa komennossa. Kun Aava menee kaiken kukkuraksi tarjoutumaan avuksi yhteisen ystävän remonttiprojektiin, soppa on valmis.
##### 22,90 € #####
Osta tästä
# Antaako mahdollisuus onnelle?
Ferry Lanen sateenkaaret
Sateenkaarimaalarinakin tunnettu Glanna Pascoe pyörittää tutun Ferry Lane Marketin reunalla taidegalleriaa. Hän on juuri hyväksynyt kohtalonsa sinkkuna, lapsettomana ja raittiina, kun Amor pääseekin iskemään ja Glannan elämä kääntyy ylösalaisin.Uusi ihastus Isaac Benson on kuuluisa paikallinen artisti, joka saa Glannan kovettuneen sydämen pehmenemään kertaheitolla. Glanna oppii itsestään asioita, joita ei tiennyt edes mahdolliseksi. Ihastuttavan Ferry Lane -sarjan kolmas osa vie jälleen keskelle englantilaisen pikkukaupungin asukkaiden suloisia ihmissuhdekoukeroita. Toimitukset alkaen 7.7.2025.
##### 21,90 € #####
Osta tästä
# Täydellisen rakkauden algoritmi
Rakkaus voi olla bisnestä, mutta voiko sydäntä huijata? Milja Kauniston uutuusromaani Parfait Amour on kuplivan romanttinen tarina, jossa raha, rakkaus ja tekoäly kietouvat yhteen. Voiko kukaan todella löytää täydellistä rakkautta? Toimitukset alkaen 7.7.2025.
Parfait Amour
Paatunut poikamiesfarmari Dédé saa isältään miljoonaperinnön. Testamentissa isä toivoo, että poika menisi naimisiin. Dédé palkkaa asialle Parfait Amour -nimisen kansainvälisen deittifirman, joka lupaa asiakkailleen etsivänsä heille täydellisen rakkauden. Sophie on hankkiutunut saman yhtiön listoille. Hän toivoo pääsevänsä kotinsa sikalan lemusta ja löytää rikkaan puolison. Parfait Amourin johtaja Gennadi on oligarkki ja hedonisti. Hän luo työkseen rakkautta tyhjästä mutta kamppailee salaa yksinäisyytensä kanssa. Suomalaisen Eevan omistama tekoälyfirma lupaa mullistaa koko rakkauden käsitteen, mutta ensin sen on pyyhittävä tieltään pahin kilpailijansa.
##### 22,90 € #####
Osta tästä
# Helmeilevä uutuus pukudraamojen ja Bridgertonin faneille
Kuinka hukata lordi 10 päivässä
Lordi Ashford on rikas ja komea, ja kaikki Englannin naiset haluavat naimisiin hänen kanssaan. Harmi vain, että hän on kosinut neiti Lydia Hanworthia, ainoaa naista, joka ei halua hänen kanssaan naimisiin. Kun kihlauksen julkistamiseen on enää kymmenen päivää aikaa, Lydia päättää tehdä kaikkensa päästäkseen miehestä eroon. Vaikka se tarkoittaisi, että hänen täytyy olla huonotapainen, kammottavasti pukeutunut, tyhjäpäinen ja niin uskomattoman ärsyttävä ja epätoivoisen vastenmielinen, että Ashford vielä katuu sitä päivää, jolloin hän koskaan tapasi Lydian. Vedenpitävä suunnitelma, vai mitä? Toimitukset alkaen 16.7.2025.
##### 28,90 € #####
Ennakkotilaa
# Hyvän mielen kirjat
Matka, jolle lähdit
Catherine Isaacin hyvän mielen romaani Matka, jolle lähdit on kaunis tarina kahden ystävyksen vaelluksesta Espanjan auringon alla.Katie ja Conor ovat parhaat ystävät. Heidän elämänsä kulkevat eri raiteita, mutta yhteys heidän välillään on niin vahva, että lähipiiri ihmettelee, mikseivät he ole pari. Kun elämän ylle kerääntyy tummia pilviä, kaksikko päättää lähteä pitkälle vaellukselle.
##### 14,90 € ##### 21,90 €
Osta tästä
Häät rantamajassa
Veronica Henryn Rantamaja-sarjan päätösosassa Everdenen rannalla kuohuvat niin rakkaus kuin menneisyyden salaisuudet.Robyn ja Jake suunnittelevat unelmahäitään perheen rantamökissä Devonissa. Piknik turkoosien aaltojen äärellä, loputtomasti kuohuvaa roséta ja tanssia paljain jaloin kultaisella hiekalla . . .Robyn on kuitenkin enemmän levoton kuin innoissaan.
##### 18,90 € #####
Osta tästä
Tästä löydät lisää hyvän mielen kirjoja
Ilmainen toimitus yli 39 € tilauksiin.
WSOY • Tammi • Bazar • Johnny Kniga • Kosmos • Docendo • Readme
Ota yhteyttä: asiakaspalvelu@kirja.fi Osoitelähde: Kirja.fi-uutiskirjerekisteri. Werner Söderström Oy · Lönnrotinkatu 18 A · 00120 Helsinki © 2022 Kirja.fi Rekisteriseloste